नई दिल्ली। ऑल इंडिया यूनानी तिब्बी कांग्रेस उत्तर प्रदेश के तत्वाधान में 27 नवंबर दिन रविवार को 39 वीं राष्ट्रीय कान्फ्रेंस लखनऊ में प्रोफेसर मुस्ताक अहमद की अध्यक्षता में आयोजित की जा रही है। ऑल इंडिया यूनानी तिब्बी कांग्रेस के महासचिव डॉ सैयद अहमद खान और उत्तर प्रदेश के अध्यक्ष डॉ एस एम एहसन ऐजाज के अनुसार यह कांफ्रेंस होटल शेल्टर चारबाग लखनऊ में सुबह 10 बजे से शुरू होगी।
इस कॉन्फ्रेंस में देश भर से यूनानी चिकित्सक भाग लेने के लिए आ रहे हैं। कांफ्रेंस में राष्ट्रीय स्तर पर यूनानी चिकित्सा पद्धति की स्थिति और विशेष तौर से उत्तर प्रदेश में यूनानी चिकित्सा पद्धति के हालात पर विचार विमर्श किया जाएगा। डॉ एजाज ने यह भी बताया कि इस ऐतिहासिक कांफ्रेंस में मुख्य अतिथि के तौर पर चौधरी कैफुलवरा चेयरमैन उर्दू अकादमी उत्तर प्रदेश और विशिष्ट अतिथि के तौर पर प्रोफेसर अब्दुल वाहिद डायरेक्टर यूनानी सर्विसेज उत्तर प्रदेश सरकार, प्रोफेसर जमाल अख्तर डीन फैकेल्टी यूनानी मेडिसिन लखनऊ विश्वविद्यालय, डॉक्टर ख्वाजा बजमी यूनुस डायरेक्टर इरम एजुकेशन ग्रुप लखनऊ भाग लेंगे।